Ir-Regolament tal-Kummissjoni (KE) Nru 1851/2003
tas-17 ta' Ottubru 2003
li jemenda r-Regolament tal-Kummissjoni (KEE) Nru 574/72 li jistipula l-proċedura għall-implimentazzjoni tar-Regolament (KEE) 1408/71 dwar l-applikazzjoni ta' skemi ta' sigurtà soċjali għal persuni impjegati u l-familji tagħhom li jiċċaqilqu fi ħdan il-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 574/72 tal-21 ta' Marzu 1927 li jistabbilixxi l-proċedura għall-implimentazzjoni tar-Regolament (KEE) Nru 1408/71 dwar l-applikazzjoni ta' skemi ta' sigurtà soċjali għal persuni impjegati u l-familji tagħhom li jiċċaqilqu fi ħdan il-Komunità [1], kif l-aħħar emendat mir-Regolament tal-Kummissjoni (KE) Nru 410/2002 [2], u b'mod partikolari bl-Artikolu 122 tiegħu,
Billi:
(1) Ċertu Stati Membri jew l-Awtoritàjiet kompetenti tagħhom talbu modifikazzjonijiet fl-Annessi tar-Regolament (KEE) Nru 574/72, skond il-proċedura stabbilita fih.
(2) L-emendi proposti ġejjin minn deċiżjonijiet meħuda mill-Istati Membri konċernati jew mill-Awtoritàjiet kompetenti tagħhom li jinnominaw Awtoritàjiet responsabbli għall-implimentazzjoni tal-leġislazzjoni tas-sigurtà soċjali skond il-liġi tal-Komunità.
(3) Inkisbet l-opinjoni unanima tal-Kummissjoni Amministrattiva tas-Sigurtà Soċjali għall-Ħaddiema li jmorru jaħdmu f'pajjiżi oħra,
ADOTTAT DAN IR-REGOLAMENT:
Artikolu 1
L-Annessi 1 sa 4 u l-Annessi 6, 9 u 10 tar-Regolament (KEE) Nru 574/72 huma emendati skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Ottubru 2003.